รัฐบาลไทย-ข่าวทำเนียบรัฐบาล-ภริยานายกรัฐมนตรี-ภริยา มท.1-ปลัดมหาดไทย-นายกสมาคมแม่บ้านมหาดไทย ร่วมพบปะและมอบแนวทางขับเคลื่อนงานบำบัดทุกข์ บำรุงสุข ในการประชุมสมาคมแม่บ้านมหาดไทยสัญจรภาคเหนือ
วันเสาร์ที่ 3 กุมภาพันธ์ 2567
02/02/2567
ภริยานายกรัฐมนตรี-ภริยา มท.1-ปลัดมหาดไทย-นายกสมาคมแม่บ้านมหาดไทย ร่วมพบปะและมอบแนวทางขับเคลื่อนงานบําบัดทุกข์ บํารุงสุข ในการประชุมสมาคมแม่บ้านมหาดไทยสัญจรภาคเหนือ
ภริยานายกรัฐมนตรี-ภริยา มท.1-ปลัดมหาดไทย-นายกสมาคมแม่บ้านมหาดไทย ร่วมพบปะและมอบแนวทางขับเคลื่อนงานบําบัดทุกข์ บํารุงสุข ในการประชุมสมาคมแม่บ้านมหาดไทยสัญจรภาคเหนือ มุ่งมั่นสร้างสิ่งที่ดีให้กับคนไทย เริ่มตั้งแต่สุขภาพอนามัยที่ดีทั้งร่างกายและจิตใจ
ภริยานายกรัฐมนตรี-ภริยา มท.1-ปลัดมหาดไทย-นายกสมาคมแม่บ้านมหาดไทย ร่วมพบปะและมอบแนวทางขับเคลื่อนงานบําบัดทุกข์ บํารุงสุข ในการประชุมสมาคมแม่บ้านมหาดไทยสัญจรภาคเหนือ มุ่งมั่นสร้างสิ่งที่ดีให้กับคนไทย เริ่มตั้งแต่สุขภาพอนามัยที่ดีทั้งร่างกายและจิตใจ เสริมสร้างคนดีมีศีลธรรม เพื่อสังคมไทยมีความสุขอย่างยั่งยืน
วันนี้ (2 ก.พ. 67) เวลา 09.00 น. ที่โรงแรม ดิ อิมพีเรียล โฮเทล แอนด์ คอนเวนชั่น เซ็นเตอร์ อําเภอเมืองพิษณุโลก จังหวัดพิษณุโลก คุณธนนนท์ นิรามิษ ภริยารองนายกรัฐมนตรีและรัฐมนตรีว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย ดร.วันดี กุญชรยาคง จุลเจริญ นายกสมาคมแม่บ้านมหาดไทย ร่วมรับฟังการบรรยายในหัวข้อ “ส่งเสริมสร้างสุขอนามัยให้แก่แม่และเด็ก เติบโตอย่างถูกต้องตามหลักเกณฑ์มาตรฐานสุขลักษณะ” ในการประชุมสมาคมแม่บ้านมหาดไทยสัญจร ครั้งที่ 2 พื้นที่ภาคเหนือ ประจําปี 2567 ซึ่งจัดขึ้นภายใต้แนวคิด Carbon Neutral Event "ทันโลก ทันสมัย ทันท่วงที" โดยได้รับเกียรติจาก แพทย์หญิง พักตร์พิไล ทวีสิน ประธานกรรมการคณะคู่สมรสคณะรัฐมนตรี เป็นวิทยากร โอกาสนี้ นายอรรษิษฐ์ สัมพันรัตน์ อธิบดีกรมการปกครอง นายพรพจน์ เพ็ญพาส รองปลัดกระทรวงมหาดไทย รักษาการในตําแหน่งอธิบดีกรมที่ดิน นายชัยวัฒน์ ชื่นโกสุม อธิบดีกรมการพัฒนาชุมชน นายศิริพันธ์ ศรีกงพลี รองอธิบดีกรมส่งเสริมการปกครองท้องถิ่น นายภูสิต สมจิตต์ ผู้ว่าราชการจังหวัดพิษณุโลก นางดนิตา สมจิตต์ ประธานแม่บ้านมหาดไทยจังหวัดพิษณุโลก คณะอุปนายกสมาคมแม่บ้านมหาดไทย คณะที่ปรึกษานายกสมาคมแม่บ้านมหาดไทย ที่ปรึกษาปลัดกระทรวงมหาดไทย ประธานแม่บ้านมหาดไทยและภาคีเครือข่ายในพื้นที่ภาคเหนือจาก 17 จังหวัด ได้แก่ กําแพงเพชร เชียงราย เชียงใหม่ ตาก นครสวรรค์ น่าน พะเยา พิจิตร พิษณุโลก เพชรบูรณ์ แพร่ แม่ฮ่องสอน ลําปาง ลําพูน สุโขทัย อุตรดิตถ์ และอุทัยธานี ร่วมกิจกรรม
นายสุทธิพงษ์ จุลเจริญ ปลัดกระทรวงมหาดไทย กล่าวว่า ขอขอบคุณแพทย์หญิงพักตร์พิไล ทวีสิน ประธานกรรมการคณะคู่สมรสคณะรัฐมนตรี ที่กรุณาให้เกียรติกับกระทรวงมหาดไทยและสมาคมแม่บ้านมหาดไทย ในการให้ความรู้ในเรื่องที่เป็นประโยชน์ให้กับแม่บ้านมหาดไทยทุกจังหวัดได้นําแนวทางไปส่งเสริม เผยแพร่ และสนับสนุนให้กับพี่น้องประชาชนที่อยู่ภายใต้การดูแลของผู้ว่าราชการจังหวัด นายอําเภอทุกแห่ง ได้นําไปปรับใช้ในชีวิตประจําวัน ทั้งเรื่องการส่งเสริมให้พี่น้องประชาชนได้มีความมั่นคงทางอาหารตามแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ตามโครงการ "บ้านนี้มีรัก ปลูกผักกินเอง" และ "ทางนี้มีผล ผู้คนรักกัน" การรับประทานไข่ไก่ที่มีสารอาหารจําเป็นอย่างยิ่งต่อร่างกาย ซึ่งกระทรวงมหาดไทยก็ได้นําองค์ความรู้ของท่านไปขับเคลื่อนให้กับเด็กและเยาวชน โดยกรมส่งเสริมการปกครองส่วนท้องถิ่นให้ทุกจังหวัดขับเคลื่อนส่งเสริมให้ทุกโรงเรียน และศูนย์พัฒนาเด็กเล็ก (ศพด.) ในสังกัดองค์กรปกครองส่วนท้องถิ่นได้ทําเป็นต้นแบบ ทําให้เด็กนักเรียนมีไข่ไก่ไว้รับประทาน อย่างน้อยวันละ 2 ฟอง ตลอดจนขับเคลื่อนตามเป้าหมายการพัฒนาที่ยั่งยืนด้วยการส่งเสริมทักษะให้เด็กเลี้ยงไก่ไข่หรือเป็ด เพื่อจะได้มีไข่ไว้รับประทานอย่างเพียงพอครบถ้วนสมบูรณ์ในทุก ๆ วัน ซึ่งในวันนี้พวกเราทุกคนจะได้มีโอกาสที่ดีที่สุดในชีวิตได้มาร่วมรับฟังสิ่งที่ดีจากผู้เชี่ยวชาญ เพื่อนําไปถ่ายทอดสิ่งที่ดีให้กับจังหวัดและอําเภอของพวกเรา
แพทย์หญิงพักตร์พิไล ทวีสิน ประธานกรรมการคณะคู่สมรสคณะรัฐมนตรี กล่าวว่า การส่งเสริมสุขอนามัยให้แก่แม่และเด็ก ที่สามารถเริ่มต้นได้ด้วยการดูแลสุขภาพตั้งแต่วัยเยาว์เพื่อปรับให้เป็นวิถีชีวิต ซึ่งมีองค์ประกอบสําคัญไม่ว่าจะเป็นการออกกําลังกาย เพราะการมี "สุขภาพดีไม่มีขาย" การออกกําลังกายจึงสําคัญ เช่นเดียวกับการนอนหลับพักผ่อน เพราะสิ่งสําคัญ คือ หัวใจ หากเราไม่เครียด บริหารจัดการอารมณ์ได้ ก็จะห่างไกลจากโรคหัวใจรวมถึงมะเร็งได้ อีกส่วนสําคัญ คือ เรื่องของอาหารที่รับประทาน สุขภาพดีเริ่มต้นที่ตัวเราด้วยการกินอาหารที่ดีต่อร่างกาย อาหารที่ทําให้เลือดเราเป็นด่าง อาทิ ผักสดและผลไม้ที่ไม่หวาน โดยเราจะต้องรับประทานให้ครบทั้ง 7 สี ซึ่งหากร่างกายของเรามีกรดเยอะ จะทําให้ไตทํางานหนัก ดังนั้น เด็กแรกเกิดไม่ควรกินของเป็นกรด อาทิ กล้วย หรือไอศกรีม เพราะเด็กแรกเกิดถึง 1 ขวบ ยังไม่มีต่อมรับรส ดังนั้นเราจึงต้องฝึกหัดให้ทานผักที่มีกลิ่น และเมื่อเติบโตขึ้นไปต้องกินผัก ร่างกายจะได้ไม่เป็นกรด นอกจากนี้ การรับประทานอาหารที่มีเส้นไยไฟเบอร์ อาทิ แครอท แอปเปิล เสาวรส จะช่วยชะลอการดูดซึมน้ําตาล ซึ่งอาหารที่อุดมด้วยเส้นใยไฟเบอร์ช่วยชะลอการเกิดเบาหวาน ป้องกันโรคภัยไข้เจ็บ นอกจากนี้ "น้ํา" เป็นสิ่งสําคัญอย่างยิ่ง โดยเฉพาะหญิงวัยประจําเดือนมาไม่ปกติ ฮอร์โมนของร่างกายเปลี่ยนแปลงไป ส่งผลต่อการสูญเสียคอลลาเจน ทําให้ผิวหนังขาดความชุ่มชื้น หย่อนยาน รวมถึงมีผลกับทางเดินปัสสาวะ ดังนั้น หากขาดน้ํามากจะเสี่ยงต่อการสมองเสื่อม และโรคต่าง ๆ มากมาย เพราะมีสารพิษตกค้างอยู่ในร่างกาย
"ไข่ไก่มีสารอาหารที่จําเป็นและมีประโยชน์ต่อร่างกาย อุดมไปด้วยโปรตีน มีคอเลสเตอรอลน้อย มีวิตามิน ธาตุเหล็ก รวมถึงแร่ธาตุอาหารสําคัญต่าง ๆ การที่กระทรวงมหาดไทยได้ส่งเสริมให้ทุกโรงเรียนมีการเลี้ยงไก่ไข่เพื่อมีไข่ไว้รับประทาน ทําให้เด็กได้รับสารอาหารอย่างเพียงพอเหมาะแก่การเจริญเติบโต ซึ่งการเลี้ยงไก่ตั้งแต่อายุ 6 เดือนขึ้นไป 1 ตัว สามารถออกไข่เฉลี่ยวันละ 1 ฟอง ซึ่งไข่ไก่มีโปรตีนช่วยเสริมสร้างกล้ามเนื้อ เสริมสร้างกระดูก มีวิตามินบํารุงหัวใจ สายตา บํารุงสมองและระบบประสาท เสริมภูมิคุ้มกัน บํารุงเม็ดเลือดแดง รวมถึงบํารุงผมและเล็บอีกด้วย อีกทั้งยังมีสารเลซิตินที่จะช่วยสร้างอิมัลซิไฟเออร์ไปช่วยละลายไขมันไม่ให้เกาะในลําไส้ จึงแนะนําให้คนทุกวัยได้กินไข่ไก่ โดยเฉพาะไข่ต้ม ซึ่งจะทําให้ร่างกายได้รับสารอาหารที่ดีต่อร่างกาย ทําให้มีสุขภาพร่างกายแข็งแรง อีกทั้งยังช่วยรักษาฮอร์โมนให้กับร่างกายอีกด้วย" แพทย์หญิงพักตร์พิไลฯ กล่าว
แพทย์หญิงพักตร์พิไล ทวีสิน ประธานกรรมการคณะคู่สมรสคณะรัฐมนตรี กล่าวเพิ่มเติมว่า มีงานวิจัยได้พิสูจน์แล้วว่า นมไม่จําเป็นต่อร่างกาย เพราะร่างกายเราไม่มีน้ําย่อยแลคเตสที่สามารถย่อยนมได้ การดื่มนมจึงส่งผลให้มีสารพิษตกค้างในร่างกาย และหากเราบริโภคนม ชีส และน้ําตาลเข้าไปจํานวนมาก จะทําให้เชื้อราในลําไส้เจริญเติบโตมากกว่าปกติ เกิดผลเสียโดยรวมทั้งร่างกาย ปัญหาสุขภาพก็จะตามมา จากผลการวิจัยแสดงให้เห็นถึงการดื่มนมที่ส่งผลทําให้เกิดกระดูกแตกมากกว่า 50% คนที่ดื่มนมจํานวนมากส่วนใหญ่พบปัญหากระดูกสะโพกแตกหัก กระดูกพรุน รวมถึงการเกิดมะเร็งเต้านม เช่นเดียวกับการรับประทานไขมันอิ่มตัว ดื่มน้ําอัดลม กาแฟ ซึ่งจะทําให้ร่างกายเป็นกรดส่งผลต่อร่างกาย นอกจากนี้ การออกกําลังกายและการนอนหลับพักผ่อน เป็นอีกสิ่งสําคัญของร่างกาย เราควรนอนหลับให้สนิท ปิดโทรศัพท์มือถือ และควรนอนหลับให้สนิทคืนละ 7 - 8 ชั่วโมง โดยมีอุณหภูมิที่เหมาะสมไม่ร้อนไม่หนาวจนเกินไป รวมถึงต้องมีการกําหนดจิต การบริหารอารมณ์จิตใจ การจัดการกับความเครียด ซึ่งจะช่วยความเครียดความกังวล ลดภาวะซึมเศร้า ส่งผลให้ความดันโลหิตลดลง เสริมสร้างภูมิคุ้มกัน สร้างฮอร์โมนแห่งความสุข ช่วยให้อายุยืน จึงขอให้ช่วยกันทําจิตใจให้ผ่องใสด้วยการทําสมาธิ การยิ้ม ซึ่งเป็นการจัดการความเครียดที่ดีที่สุด และเรื่องสุดท้ายเมื่อเรามีสุขภาพกายและสุขภาพจิตที่ดี เราก็ควรทําให้คนรอบข้างเรามีสุขภาพกายและสุขภาพจิตที่ดีไปด้วยกัน เกิดผลเป็นวงกว้าง นําไปสู่การมีสุขภาพที่ดีของครอบครัวและสังคม
ด้าน ดร.วันดี กุญชรยาคง จุลเจริญ นายกสมาคมแม่บ้านมหาดไทย กล่าวว่า สมาคมแม่บ้านมหาดไทย ขอขอบคุณแพทย์หญิงพักตร์พิไล ทวีสิน ประธานกรรมการคณะคู่สมรสคณะรัฐมนตรี ที่ให้เกียรติมาบรรยายในหัวข้อ “ส่งเสริมสร้างสุขอนามัยให้แก่เด็กและแม่ เติบโตอย่างถูกต้องตามหลักเกณฑ์มาตรฐานสุขลักษณะ” ในวันนี้ ซึ่งท่านได้มาให้ความรู้ ทั้งเรื่องการดูแลสุขภาพร่างกายให้เรามีร่างกายแข็งแรงและมีชีวิตยืนยาว ด้วยการรับประทานอาหารที่จําเป็นและมีประโยชน์ต่อร่างกาย ทั้งการรับประทานไข่ไก่ต้ม การรับประทานผัก 7 สีให้มีสารอาหารอย่างครบถ้วนในทุกวัน รวมถึงเรื่องการใช้ชีวิตประจําวัน ตั้งแต่การออกกําลังกาย การนอนหลับพักผ่อน การจัดการอารมณ์และความเครียด เพื่อสุขอนามัยที่ดีของตนเองและครอบครัว ซึ่งสมาคมแม่บ้านมหาดไทย เรามุ่งมั่นในการขับเคลื่อนภารกิจ "บําบัดทุกข์ บํารุงสุข" ของกระทรวงมหาดไทย ขยายผลไปสู่ในระดับพื้นที่ จังหวัด อําเภอ ตําบล หมู่บ้าน เพื่อให้ประชาชนมีความสุข และมีคุณภาพชีวิตที่ดีอย่างยั่งยืน พร้อมกับการเป็นพลเมืองดีของสังคม ด้วยการขับเคลื่อนวิชาประวัติศาสตร์ชาติไทย ศีลธรรม และหน้าที่พลเมือง รวมถึงเรื่องการขับเคลื่อนพลัง "บวร" ถ่ายทอดวัฒนธรรมประเพณีอันดีงามให้กับลูกหลาน ร่วมกันเข้าวัดทําบุญ หล่อหลอมให้ทุกคนเป็นคนดีของสังคม นําไปสู่สังคมที่สงบสุข ประชาชนคนไทยมีความสุขอย่างยั่งยืน
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood